tartuNLP/wikipedia-smugri-20251201 huggingface dataset:
CeeDee Lamb

Cederian ”CeeDee” Lamb (s. 8. huhtikuuta 1999) Opelousas, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä Lamb edustaa NFL-joukkue Dallas Cowboysia. Ennen NFL-uraansa Lamb edusti Oklahoman yliopiston joukkuetta. Cowboys varasi hänet ensimmäisellä kierroksella 17. varausvuorolla .Heinäkuussa 2020 Lamb teki Cowboysin kanssa nelivuotisen ja yhteensä 14,01 miljoonan dollarin arvoisen tulokassopimuksen. Elokuussa 2024 Lamb teki Cowboysin kanssa nelivuotisen ja yhteensä 136 miljoonan dollarin arvoisen jatkosopimuksen. Hänet on valittu neljä kertaa Pro Bowl]]-tähdistöotteluun, kerran ensimmäiseen All Pro-tähdistöjoukkueeseen ja kaksi kertaa toiseen All Pfo-tähdistöjoukkueeseen. Lamb on pelannut 81 NFL:n runkosarjan ottelua. Näissä otteluissa hänellä on 496 kiinniottoa, 6 339 kiinniotoilla edettyä jaardia ja 38 kiinniotoilla tehtyä touchdownia. Hän on edennyt juoksemalla 388 jaardia ja tehnyt juoksemalla kolm3 to7chdoenia. Hän on rähmännyt pallon kuusi kertaa. Lamb on pelannut neljä NFL:n pudotuspelien ottelua. Näissä otteluissa hänellä on 24 kiinniottoa, 314 kiinniotoilla edettyä jaardia ja yksi kiinniotolla tehty touchdown. Hän on edennyt juoksemalla 16 jaardia. Tilastot päivitetty kauden 2024 jäljeen.
Sylvaine

Sylvaine on norjalaisen multi-instrumentalisti Kathrine Shepardin soolo musiikkiprojekti. Projektin nimi sai inspiraatiota, metsää tarkoittavasta sanasta: sylva ja ranskalaisen runoilijan Paul Verlainen sukunimestä. Sylvaine on ollut kaksi kertaa ehdokkaana Spellemannprisenissa parhaan metallimusiikin albumista, vuonna 2019 ja 2022. Hän oli ensimmäinen naisartisti koskaan tässä kategoriassa vuonna 2019.
Joakim Medin

Joakim Medin (s. 1984 Mölndal) on ruotsalainen toimittaja. Hän on raportoinut ja julkaissut kirjoja muun muassa Ukrainan sodasta, Unkarin heikkenevästä demokratiakehityksestä, Israelin–Palestiinan konfliktista, Thaimaan seksiturismista, Ruotsin Nato-jäsenyysprosessista ja Syyrian sodasta. Aiemmin Medin on työskennellyt historian ja yhteiskuntaopin opettajana.
Hänet pidätettiin maaliskuun lopulla 2025 Istanbulin lentokentällä Turkissa, minne hän oli matkustanut raportoimaan "ETC"-lehdelle oppositiopoliitikko Ekrem İmamoğlun pidätyksen aiheuttamista mielenosoituksista. Medinia syytettiin presidentti Recep Tayyip Erdoğanin kunnian loukkaamisesta ja yhteyksistä Kurdistanin työväenpuolueeseen, koska hän on muun muassa haastatellut Ruotsissa asuvia kurdeja, esiintynyt valokuvissa YPG:n sissisotilaiden kanssa ja toimiessaan sotakirjeenvaihtajana Syyriassa kutsunut Turkin tekemiä pommituksia hyökkäyksiksi. Huhtikuun lopussa hän sai yhdeksän kuukauden ehdollisen vankeustuomion kunnianloukkauksesta. Syytteet terroririkoksista olivat vielä käsittelemättä.
Medin vapautettiin toukokuun puolivälissä hänen oltuaan vangittuna 51 vuorokautta. Ruotsin mediassa epäiltiin, että vapauttamiseen vaikutti Kurdistanin työväenpuolueen aiemmin samalla viikolla tekemä päätös lakkauttaa toimintansa.
Medinin vapauttamista olivat vaatineet muun muassa Kansainvälinen Pen, Kansainvälinen journalistiliitto, Ruotsin Amnesty, Toimittajat ilman rajoja ja Euroopan parlamentti. Medinin työnantajan "ETC"-lehden järjestämä rahankeräys hänen tuekseen keräsi ruotsalaisilta lähes 1,9 miljoonaa kruunua. Niillä maksettiin hänen oikeudenkäyntikulukujaan ja rahoitettiin kampanjaa hänen vapauttamisekseen.
Sosialistinen työväen internationaali

Sosialistinen työväen internationaali (, LSI; , IOS; , SAI) oli vuosina 1923–1940 toiminut sosiaalidemokraattisten puolueiden kansainvälinen yhteistyöjärjestö. Järjestön hallinto toimi Lontoossa.
Historia.
LSI syntyi Bernin internationaalin (per. 1919) ja Wienin internationaalin (per. 1921) yhdistyessä. Niiden edeltäjiä puolestaan olivat ensimmäinen (1864–1876) ja toinen internationaali (1889–1916). LSI:n perustava kokous pidettiin Saksan Hampurissa toukokuussa 1923. Kokoukseen osallistui edustajia 41 puolueesta 30 eri maasta. SDP:n valtuuskuntaan kokouksessa kuuluivat Hannes Ryömä, K. H. Wiik, J. W. Keto, Taavi Tainio, J. F. Aalto, Oskari Reinikainen ja J. F. Tolonen sekä "Suomen Sosialidemokraattia" edustanut Juhana Peräläinen.
LSI:n sihteerinä koko sen toiminnan ajan oli itävaltalainen Friedrich Adler. Järjestö lopetti toimintansa toisen maailmansodan syttymisen jälkeen huhtikuussa 1940 natsi-Saksan miehitettyä Ranskan. Vuonna 1951 LSI:n toimintaa jatkamaan perustettiin Sosialistinen internationaali.
Ukraїner

Ukraїner (lausutaan "Ukrajiner") on vuonna 2016 käynnistetty Ukrainan kulttuurin ja maantieteen moninaisuutta sekä kulttuurihistoriaa sanallisesti ja kuvallisen kerronnan kautta esilletuova koulutus- ja viestintähanke. Sen käynnisti kirjailija-toimittaja Bohdan Lohvynenko, joka on myös toimittanut aihetta käsittelevää radio-ohjelmaa Ukrajinske radiossa eli Ukrainan yleisradioyhtiön radiokanavalla. Hankkeeseen osallistuu yli tuhat vapaehtoista sisällöntuottajaa, Ukraїner saa lahjoituksia ja sillä on kaupallisia yhteistyökumppaneita. Kulttuurihanke on julkaissut useita Ukrainaa esitteleviä kirjoja ja Ukraїner-elokuvan.
Eräs Ukraїner-hankkeen pyrkimyksistä on ollut tuoda Ukrainan kulttuurihistoriallisia alueita ja niiden ominaisia piirteitä esille.
Hanke keskittyi alkujaan matkailuun ja vapaa-aikaan. Venäjän hyökkäyssodan seurauksena vuonna 2022 toiminnan painopiste siirtyi seuraajien muuttuneisiin tarpeisiin ja miehityksestä vapautuneiden seutujen - kylien ja kaupunkien - selviämistarinoista kertomiseen. Alkuvuodesta 2025 aineistoa oli käännetty jo 15 kielellä. 
Ukraїner-hankkeelle myönnettiin International Press Instituten vuoden 2022 IPI-IMS Free Media Pioneer -lehdistöpalkinto yhdessä kuuden muun ukrainalaisen joukkoviestimen (ABO, Hromadske, Slidstvo.info, StopFake, The Kyiv Independent ja Ukrajinska pravda) kanssa.
Ukraїner-hankkeen verkkosivustoon kohdistui laaja hajautettu palvelunestohyökkäys (DDoS) 30. tammikuuta 2025. Kyberhyökkäyksellä hankkeen palvelinta vaurioitettiin.
Do Rzeczy

Do Rzeczy on puolalainen vuonna 2013 perustettu uutisviikkolehti. Se ilmestyy maanantaisin ja on linjaltaan kansalliskonservatiivinen.
Super Express

Super Express on Puolan luetuin iltapäivälehti. Se on perustettu vuonna 1991 ja ilmestyy kuudesti viikossa.
Gazeta Polska Codziennie

Gazeta Polska Codziennie on puolalainen vuonna 2011 perustettu sanomalehti. Se ilmestyy kuudesti viikossa ja on lähellä Laki ja oikeus -puoluetta.
Hans Gustafsson

Hans Gustafsson (1923–1998) oli ruotsalainen sosiaalidemokraattinen poliitikko. Hän oli valtiopäiväedustaja vuosina 1976–1994 ja toimi Ruotsin julkishallintoministerinä 1973, kuntaministerinä 1974–1976 sekä asuntoministerinä 1982–1988.
Marylandin kansalliskaarti

Marylandin kansalliskaarti () on Yhdysvaltain Kansalliskaartin alainen osavaltion sotilaallinen reservi. Kansalliskaartin komentajana toimii Marylandin kuvernööri, ellei Yhdysvaltain presidentti ole sitä erikseen ottanut komentoonsa.
Historia.
Marylandin kansalliskaartin juuret ulottuvat vuoteen 1634 ja alueelle asettuina eurooppalaisia siirtokuntia puolustaneisiin sotilaisiin.
Ilkka Julkunen

Ilkka Julkunen (s. 11. tammikuuta 1956 Kajaani) on suomalainen lääkäri ja virusopin emeritusprofessori.
Ilkka Juntunen syntyi professori Heljo Auvo Aatto Julkusen ja voimistelunopettaja Lia Cederbergin perheeseen. Hän avioitui 1999 lääkäri Anni-Riitta Virolaisen kanssa. Julkunen tuli ylioppilaaksi Kulosaaren yhteiskoulusta 1975 ja valmistui Helsingin yliopistosta lääketieteen lisensiaatiksi 1981. Lääketieteen ja kirurgian tohtoriksi hän väitteli siellä 1984. 
Julkunen oli Helsingin yliopiston asistentti 1981–1986, Kansanterveyslaitoksen erikoistutkija 1989–1995, laboratorionjohtaja 2000–2005 ja sitten tutkimusprofessori. Suomen Akatemian vanhempi tutkija Julkunen oli 1995–2000 ja Memorial Sloan-Kettering Cancer Centerin tohtoritutkija Yhdysvalloissa 1986–1989. Turun yliopiston tutkija hän oli vuodesta 2013 ja sitten virusopin professori vuoteen 2024. Julkunen on toiminut myös virologian konsulttina ja ollut Helsingin yliopiston dosentti. Hän on tutkinut virologian ohella immunologiaa, molekyyli- ja solubiologiaa ja infektiotauteja.
Unescon maailmanperintökohteet Belgiassa

Belgiassa on 16 Unescon maailmanperintöluettelon kohdetta, joista 15 on kulttuurikohteita ja yksi luontokohde.
Old Oak Commonin rautatieasema

Old Oak Common on rakenteilla oleva rautatieasema Lontoossa, joka valmistuttuaan tarjoaa vaihtoyhteyden High Speed 2 -linjan, Great Western Railwayn ja Elizabeth linen välillä. Asemalle rakennetaan 14 laituria, mikä tekee siitä yhden Yhdistyneen kuningaskunnan suurimmista rautatieasemista. Asema rakennetaan osana sitä ympäröivän alueen kehittämistä tehdasalueesta asuinalueeksi. Sen on tarkoitus valmistua vuonna 2026.
Torsten Gustafsson

Torsten Gustafsson (1920–1994) oli ruotsalainen keskustapuolueen poliitikko, joka oli valtiopäiväedustaja vuosina 1965–1982 ja toimi puolustusministerinä 1981–1982. Hän oli taustaltaan maanviljelijä Gotlannista. Huomattavin tapaus Gustafsson ministeriaikana oli U 137 -sukellusveneselkkaus.
Paskajärvi

Paskajärvi tai Paskojärvi voi tarkoittaa seuraavia:
Michael Gross (näyttelijä)

Michael Edward Gross (s. 21. kesäkuuta 1947 Chicago, Yhdysvallat) on yhdysvaltalainen näyttelijä.
Elämä ja ura.
Gross luki Illinoisin yliopistossa Chicagossa puhetaitoa ja draamaa, sekä Yalen yliopiston draamakoulussa näyttelemistä.
Grossin ensimmäinen televisiorooli oli vuoden 1975 elokuvassa "A Girl Named Sooner". Gross voitti teatterialan Obie-palkinnon roolistaan vuoden 1982 off-Broadway-näytelmässä "No End of Blame".
Gross esitti perheenisä Steven Keatonia 1980-luvun tilannekomediasarjassa "Perhe on paras". Hän on esittänyt Burt Gummeria "Väristyksiä"-elokuvassa (1990) ja sen jatko-osissa.
Gross meni vuonna 1984 naimisiin roolittaja Elza Bergeronin kanssa. Heillä on kaksi lasta.
Mihail Štšetinin

Mihail Petrovitš Štšetinin (17. lokakuuta 1944 – 10. marraskuuta 2019) oli venäläinen pedagogi ja koulunjohtaja, joka tunnetaan parhaiten vaihtoehtoisen koulutusmallin kehittämisestä Tekosin kylässä, Krasnodarin alueella. Hän oli Venäjän tiedeakatemian jäsen.
Elämä.
Mihail Štšetinin syntyi Novyi Birjuzjakissa Dagestanissa vuonna 1944. Hän opiskeli Saratovin valtionyliopistossa ja valmistui opettajaksi. Aluksi hän työskenteli perinteisessä koulutusjärjestelmässä, mutta pettyi sen rajoitteisiin ja päätti kehittää vaihtoehtoisen koulutusmallin, joka keskittyi oppilaan kokonaisvaltaiseen kehitykseen.
Tekosin koulu.
Štšetinin perusti Tekosin kylään kokeellisen yleissivistävän koulun vuonna 1994. Koulu tunnetaan myös nimellä Štšetininin koulu. Sen pedagoginen malli poikkeaa perinteisestä koulutuksesta seuraavilla tavoilla:
Koulussa ei käytetä perinteisiä arvosanoja tai kokeita. Sen sijaan oppimista arvioidaan projektien, esitysten ja yhteisten keskustelujen avulla. Tämä lähestymistapa on saanut kiitosta sen kyvystä herättää oppilaiden sisäistä motivaatiota ja luonteen kehitystä.
Filosofia.
Štšetininin pedagoginen filosofia perustuu ajatukseen, että koulutuksen tulee palvella ihmisen kokonaisvaltaista kehitystä ja valmistaa hänet elämään harmonisesti yhteiskunnassa ja luonnon kanssa. Štšetininin pedagogisessa filosofiassa korostetaan nuoruuden erityistä merkitystä elämän perustusten luomisessa. Hänen mukaansa tämä elämänvaihe on kriittinen yksilön kehitykselle ja oppimiselle, sillä silloin asetetaan suunta koko elämänlaadulle.
Mihail Štšetinin pedagoginen ajattelutapa on syvästi vaikuttanut useisiin vaihtoehtoisiin koulutusmalleihin. Hänelle tärkeintä oli, että lapset saavat mahdollisuuden kehittyä omassa tahdissaan ilman ulkopuolista painetta tai rajoituksia. Tämä filosofia perustuu vahvasti ajatukseen oppilaan autonomiasta ja sisäisestä motivaatiosta. Štšetinin mukaan lapsi ei ole "tyhjä taulu", vaan hänellä on luonnollinen kyky oppia ja kehittyä, kunhan hänelle annetaan vapaus valita oma oppimispolkunsa .
Sillimonni

Sillimonni ("Clupisoma garua") on sillimonneihin kuuluva kalalaji. Lajia tavataan makeista vesistä Etelä-Aasiasta.
Koko ja ulkonäkö.
Sillimonni voi kasvaa suurimmillaan noin 60 cm pitkäksi. Ruumiinrakenteeltaan laji on pitkänomainen ja liteeähkö ja litistyy pyrstöä kohden. Selkäevän takana on pienikokoinen rasvaevä ja pyrstöevä on haarautunut. Peräevä on pitkä. Kalan kuonossa on neljä viiksisäieparia. Sillimonni on väriltään selästään vihertävä tai musta ja kyljistään ja vatsastaan hopeanharmaa.
Levinneisyys ja elintavat.
Sillimonnia tavataan Pakistanista Bangladeshin Indus-, Ganges- ja Mahanadijokien valuma-alueilta. Laji elää parvina suurissa nopeastivirtaavissa joissa lähellä hiekka- tai mutapohjia. Sillimonni syö hyönteisiä, äyriäisiä ja pieniä kaloja. Sen lisääntymiskausi on sadekauden aikana toukokuulta elokuulle.
Sillimonni on levinneisyyslaueellaan runsaasti kalastettu ja hyvin arvostettu ruokakala.
Monte Carlo -ralli 2021

Monte Carlo -ralli 2021 (virallisesti "89th Monte-Carlo Rally") oli rallin maailmanmestaruussarjan kilpailu kaudella 2021. Kilpailu järjestettiin 21.–24. tammikuuta 2021.
Koronapandemiasta johtuen katsojia ei sallittu. Testierikoiskoe myös peruttiin.
Kilpailua ennen Thierry Neuville vaihtoi kartanlukijaansa Nicolas Gilsoulista Martijn Wydaegheen.
Erikoiskokeet.
Erikoiskokeiden yhteispituus oli , siirtymiä oli ja kokonaispituus oli .
Tapahtumia.
Kilpailun voitti Sébastien Ogier, jolle voitto oli kahdeksas Monte Carlossa. Ogier menetti aikaa puoli minuuttia rengasrikon vuoksi erikoiskokeella 6, mutta otti eron kiinni erikoiskokeilla 7 ja 8. Ott Tänak sai ehdollisen yhden kilpailun kiellon ajettuaan erikoiskokeen 10 lopusta huoltoon kolmella renkaalla. Sääntöjen mukaan tieosuuksilla ajettaessa on aina oltava neljä pyörivää rengasta autossa.
Erikoiskoe 7 pysäytettiin ja peruttiin. Erikoiskoe 8 peruttiin ennen kilpailun alkua koronapandemian aiheuttamista rajoituksista johtuen.
Ruotsinkylä (Loviisa)

Ruotsinkylä (ruots. "Svenskby") on kylä Loviisan koillisosassa. Ruotsinkylä liitettiin osaksi Loviisaa Ruotsinpyhtään kuntaliitoksessa vuonna 2010. Ruotsinkylässä toimii Gulf-baari, Ruotsinpyhtään Maamiesseura ry ja Jokelan kotiseutumuseo. Kylässä toimi aiemmin myös KSO:n Lähimyymälä, joka lopetti toimintansa 22. kesäkuuta 2023. 
Ruotsinkylällä kulkee koulupäivinä Ab J. Tidstrand Oy:n vuoroja aamuisin Loviisan linja-autoasemalle ja iltapäivisin Ruotsinkylään ja Loviisan linja-autoasemalle. Koulupäivinä Ruotsinkylän kautta kulkee myös Kouvolan linja 48 aamuisin Elimäelle ja iltapäivisin Joensuunkylään.
Age Ain’t Nothing but a Number (kappale)

Age Ain’t Nothing but a Number on Aaliyah’n kolmas single hänen samannimiseltä albumiltaan vuodelta 1994. Sitä pidetään yhtenä hänen uransa kiistanalaisimmista kappaleista.
Kappaleen listamenestys jäi laimeaksi, mutta kohu syntyi, kun alaikäisen Aaliyah’n ja hänen 27-vuotiaan tuottajansa R. Kellyn laiton avioliitto tuli julkisuuteen singlen julkaisun aikoihin loppuvuodesta 1994. Polemiikkia aiheuttivat myös kappaleen sanoitukset, joissa teini-ikäinen tyttö haikailee ikäistään vanhemman miehen perään. Aaliyah’n vihjattiin tällä tavalla olleen suhteen dominoivampi osapuoli. Kun single oli julkaistu, Aaliyah katkaisi kaikki ammatilliset ja henkilökohtaiset välinsä Kellyyn, ja hänen vanhempansa mitätöivät avioliiton helmikuussa 1995.
Aaliyah esitti singlen livenä tammikuussa 1995 Nickelodeonin sketsisarjassa "All That". Esitys tuli kiistanalaiseen valoon vasta sen jälkeen, kun selvisi että R. Kelly oli todellisuudessa syyllistynyt seksuaalirikokseen yrittämällä naida alaikäisen tytön.
Etelä-Dakotan kansalliskaarti

Etelä-Dakotan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Etelä-Dakotan kuvernööri, ellei Yhdysvaltain presidentti ole sitä erikseen ottanut komentoonsa.
Minnesotan kansalliskaarti

Minnesotan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Minnesotan kuvernööri, ellei Yhdysvaltain presidentti ole sitä erikseen ottanut komentoonsa.
Štšetininin pedagogiikka

Štšetininin pedagogiikka on vaihtoehtoinen koulutusmalli, jonka kehitti venäläinen pedagogi Mihail Štšetinin (1944–2019). Malli pohjautuu kokonaisvaltaiseen kasvatukseen, jossa yhdistyvät yhteisöllisyys, itseohjautuvuus, eri-ikäisten oppiminen ja henkinen kasvu. Pedagogiikkaa toteutetaan käytännössä Tekosin koulussa, joka toimii Venäjän Krasnodarin aluepiirissä.
Tausta.
Štšetinin kehitti koulutusmallinsa vastalauseena perinteiselle koulutusjärjestelmälle, jonka hän koki rajoittavana ja elämälle vieraana. Hänen mukaansa koulun tulisi olla paikka, jossa lapsen koko potentiaali – älyllinen, emotionaalinen, fyysinen ja henkinen – saa kasvaa ja ilmetä luonnollisesti.
Perusperiaatteet.
Kokonaisvaltainen kehitys.
Štšetininin mukaan koulutuksen tarkoitus ei ole pelkkä tiedon siirto, vaan myös ihmisen luonteen, moraalin ja maailmankuvan kehittäminen. Opetus sisältää taiteita, liikuntaa, luonnontieteitä, filosofiaa ja käytännön taitoja yhdistäen.
Oppilasopettajamalli.
Eri-ikäiset oppilaat opiskelevat yhdessä. Vanhemmat oppilaat opettavat nuorempia, mikä vahvistaa oppimista, vastuuntuntoa ja sosiaalisia taitoja.
Itseohjautuvuus ja sisäinen motivaatio.
Oppilaat saavat itse vaikuttaa siihen, mitä, milloin ja miten he opiskelevat. Arviointi perustuu projekteihin, esityksiin ja yhteiseen keskusteluun, ei numeroihin tai kokeisiin.
Yhteisöllisyys ja palvelu.
Kaikki koulun jäsenet – oppilaat, opettajat ja vapaaehtoiset – osallistuvat koulun arjen hoitamiseen: ruoanlaittoon, siivoukseen, rakentamiseen ja puutarhanhoitoon. Tämä kasvattaa yhteisöllistä vastuuta ja käytännön taitoja.
Vaikutus ja tunnettuus.
Štšetininin koulu ja pedagogiikka ovat herättäneet kansainvälistä huomiota ja inspiroineet keskustelua vaihtoehtoisista koulutusmuodoista. Useat pedagogiikan piirteet, kuten projektipohjainen oppiminen ja oppilaiden osallisuus, ovat sittemmin yleistyneet myös muissa koulutusjärjestelmissä.
Kritiikki.
Vaikka mallia on kehuttu sen ihmisläheisyydestä ja kasvatusfilosofiasta, se on myös saanut osakseen kriittisiä näkökulmia erityisesti järjestelmällisyyden, läpinäkyvyyden ja virallisen opetussuunnitelman puuttumisen osalta.
Pennsylvanian kansalliskaarti

 
Pennsylvanian kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Pennsylvanian kuvernööri, ellei Yhdysvaltain presidentti ole sitä erikseen ottanut komentoonsa.
Citytunneln

Citytunneln on 11 kilometrin pituinen rautatieyhteys Malmössä, Ruotsissa, joka kulkee Malmön päärautatieaseman (Malmö C) ja Juutinrauman sillan välillä. Se on osa Juutinrauman linjaa Kööpenhaminan päärautatieasemalle. Malmön keskustan alla linja kulkee tunnelissa, jonka tarkoituksena on lisätä Skånen läänin verkon kapasiteettia muuttamalla Malmön päärautatieasema päätepysäkistä läpikulkuasemaksi. Tunnelissa sijaitsee myös kaksi muuta asemaa, Triangeln ja Hyllie. Yhteydet muille rautateille mukaan lukien linjan pituus on 17 kilometriä.
Rakennustöiden arvioitiin maksavan 9,45 miljardia Ruotsin kruunua. Rakentaminen aloitettiin maaliskuussa 2005, ja Ruotsin kuningas Kaarle XVI Kustaa vihki linjan käyttöön 4. joulukuuta 2010. Maksullinen liikenne alkoi 12. joulukuuta 2010.
Toisin kuin muut Ruotsin kaksiraiteiset rautatiet, liikenne kulkee oikealla. Raiteet vaihtavat puolta Arlövissa noin 5 kilometriä Malmön päärautatieasemalta koilliseen, erikseen rakennetulla ylikulkusillalla.
Jazytšije

Jazytšije () on nimitys keinotekoiselle slaavilaisiin kieliin perustavalle kirjakielelle, jota käytettiin 1800- ja 1900-lukujen vaihteessa nykyisen Länsi-Ukrainan alueella Galitsiassa, Bukovinassa ja Taka-Karpatiassa. Kieli oli saanut vaikutteita erityisesti kirkkoslaavista ja venäjästä, mutta myös puolasta ja ruteenista. Sitä käytettiin joissakin paikallisissa lehdissä. 
Vahvasti venäjään nojaavaa kirjakieltä kannattivat russofiilit, joiden mielestä jazytšije toimisi kielellisenä yhteytenä Venäjään, kun taas puhekielisiä murteita pidettiin sikopaimenten kielenä. Ukrainalainen kansallismielinen intelligentsija, johon kuuluivat mm. Ivan Franko ja Nikolai Tšernyševski, kritisoi jazytšijeta kuolleeksi kieleksi, jota tavallinen kansalainen ei kykenisi ymmärtämään. Nimen "jazytšije" keksivät ukrainalaismieliset, jotka käyttivät sitä pilkallisessa mielessä. Jazytšijeta kirjoitettiin kyrillisin aakkosin ja sen käyttö alkoi hiipua 1900-luvun kuluessa, kun sen kannattajat alkoivat käyttämään venäjää.
Kielinäyte.
Що єсть тепло и свѣтло — того дово̂дно оучени̂ єще не знаютъ. Но безъ свѣтла и тепла нїяка изъ нашихъ пашниць не може оудатися. — Свѣтло, здаеся, возбуджае въ рослинахъ силу, котрою они оуглянный квасъ, амонїякъ, воду, и другое поживлѣнье розкладаютъ на части, зъ ıакихъ тїи рѣ чи повстаютъ, — и — потребное въ себе вживаютъ, остальное же назадъ воздухови о̂тдаютъ. На пр. оугляный квасъ розкладаютъ они на єго части, на квасородъ и оуглеродъ, и оуглеродъ вживаютъ въ себе, квасородъ же о̂тдаютъ воздухови, и тымъ способомъ воздухъ все о̂тсвѣжуютъ. Но все то дѣеся лишь днемъ при свѣтлѣ солнечно̂мъ, ночїю же нѣ; и также днемъ при захмарено̂мъ небѣ робота тая оуже имъ складно не иде, а для того въ хмарнїи роки овощи николи не буваютъ смачни̂ та тревали̂.Lähde:
New Hampshiren kansalliskaarti

New Hampshiren kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii New Hampshiren kuvernööri ellei Yhdysvaltain presidentti ole sitä erikseen ottanut komentoonsa.
Etelä-Carolinan kansalliskaarti

Etelä-Carolinan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Etelä-Carolinan kuvernööri, ellei Yhdysvaltain presidentti ole sitä erikseen ottanut komentoonsa.
Georgian kansalliskaarti

Georgian kansalliskaarti () on Yhdysvaltain kansalliskaartin alainen osavaltion alainen sotilaallinen reservi. Kansalliskaartin komentajana toimii Georgian kuvernööri, ellei Yhdysvaltain presidentti ole sitä erikseen ottanut komentoonsa.
Champeix

Champeix on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Couze Chambon -joen varrella, noin 30 kilometriä Clermont-Ferrandin kaupungista etelään ja 12 kilometriä Issoiren kaupungista luoteeseen.
Champeix on perinteinen kauppakaupunki, joka on tuonut sille vaurautta. Se on ollut aikoinaan tärkeä markkinapaikka, jossa vaihdettiin tasangon ja vuoriston tuotteita. Champeix'n kaupunki tunnetaan monista maisemoiduista puutarhoistaan sekä viljellyistä terasseistaan. Kaupungin maisemaa hallitsee Marchidialin linna, Château du Marchidial, joka oli Auvergnen dauphinien omaisuutta. Linna on nykyään suosittu matkailukohde. Linnasta on jäljellä sen perustuksien lisäksi vain kappeli, osa päätornista sekä puutarha.
New Mexicon kansalliskaarti

New Mexicon kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii New Mexicon kuvernööri, ellei Yhdysvaltain presidentti ole sitä erikseen ottanut komentoonsa.
Floridan kansalliskaarti

Floridan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Floridan kuvernööri, ellei Yhdysvaltain presidentti ole sitä erikseen ottanut komentoonsa.
Floridan kansalliskaartin juuret ulottuvat vuoteen 1565, ja espanjalaisten siirtolaisten perustaman St. Augustinen siirtokunnan suojaksi perustettuun sotilasyksikköön.
Saint-Germain-Lembron

Saint-Germain-Lembron on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Couze d'Ardes -joen varrella, noin 10 kilometriä Issoiren kaupungista etelään.
Kunnan keskustassa oleva aukio Place du Désert on ollut aina kohtaamis- ja kauppapaikka. Aukion poikki kulki aikoinaan roomalainen tie. Kunnan keskustassa oleva Saint-Germainin kirkko on peräisin keskiajalta.
New Yorkin kansalliskaarti

New Yorkin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii New Yorkin kuvernööri, ellei Yhdysvaltain presidentti ole sitä erikseen ottanut komentoonsa.
Arkansas’n kansalliskaarti

Arkansas’n kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Arkansas’n kuvernööri, ellei Yhdysvaltain presidentti ole sitä erikseen ottanut komentoonsa.
Madis Üürike

Madis Üürike (s. 12. helmikuuta 1943) on virolais-ruotsalainen poliitikko ja talousasiantuntija.
Madis Üürike on syntyi maailmansodan aikaan saksalaisten miehittämässä Virossa. Perhe pakeni vuonna 1944 Itämeren yli Ruotsiin syksyllä 1944. Aikuistuttuaan Ruotsissa hän opiskeli Tukholman yliopistossa ja valmistui vuonna 1964 filosofian ja taloustieteen maisteriksi. Vuosina 1965–1975 hän opetti Uppsalan yliopiston liiketalouden laitoksella. Vuosina 1975–1980 Üürike toimi ruotsalaisen rakennusmateriaalivalmistajan Olsson &amp; Rosenlunds AB:n talousjohtajana ja varatoimitusjohtajana. Vuosina 1981–1992 hän toimi vuonna 1992 konkurssiin menneen ruotsalaisen kiinteistöyhtiö BGB AB:n toimitusjohtajana.
Üürike muutti Viroon vuonna 1992, jolloin hänestä tuli valtiovarainministeri Mart Laarin I hallituksessa lokakuusta 1992 tammikuuhun 1994. Laarin tavoin hän kuului konservatiiviseen kokoomuspuolueeseen "Isänmaa" (). Ministeriyden jälkeen hän työskenteli vuonna 1994 konsulttina Viron valtiovarainministeriössä. Vuosina 1994–1996 hän toimi Viron pääministerien Indrek Tarandin ja Tiit Vähin neuvonantajana.
Lisäksi Madis Üürike on toiminut useiden yritysten ja instituutioiden hallituksissa ja hallintoneuvostoissa. Vuodesta 2005 lähtien hän on toiminut Viron Helsingissä toimivan Pohjoismaiden Investointipankin (NIB) hallituksen jäsenenä.
Vännäsby

Vännäsby on taajama Vännäsin kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 763 asukasta.
Eidomene

Eidomene () eli Idomene () oli antiikin aikainen kaupunki Makedoniassa nykyisen Pohjois-Makedonian alueella. Se sijaitsi lähellä nykyistä Marvincin kylää paikassa, joka tunnetaan nimellä Isar.
Maantiede.
Eidomene sijaitsi Bottiaiassa, joka tunnettiin roomalaisella kaudella Emathiana. Emathian kaupunkien joukossa sen mainitsee Klaudios Ptolemaios. Kaupunki oli Aksios (nyk. Vardar) -joen varrella sen itäpuolella. Kaupungin arkeologinen alue tunnetaan nykyisin nimellä Isar tai Isar-Marvinci läheisen kylän mukaan. Paikka on Marvincista lounaaseen.
Eidomene sijaitsi tiellä, joka johti Thessalonikesta pohjoiseen Stobin ja Dardanian kautta. "Tabula Peutingeriana", jossa kaupunki esiintyy nimimuodolla "Idomenia", sijoittaa Eidomenen 12 roomalaisen mailin päähän Stenasta ("Stenae") eli nykyisin nimellä ”Rautaportti” (, ) tunnetusta kapeasta solasta, josta Vardar virtaa, ja joka sijaitsee lähellä nykyistä Demir Kapijan kaupunkia; ja 20 mailin päähän Taurianasta.
Hierokles mainitsee kaupungin Macedonia priman (Illyricum prima) kaupunkien joukossa varhaisella bysanttilaisella kaudella. Kaupunki sijaitsi lähellä Doberosta, jonka jälkeen Hierokles mainitsee sen luettelossaan. Se sijoitetaan Eidomenestä itään. Joskus Doberos on kuitenkin yhdistetty Isariin Eidomenen sijasta.
Kaupungin akropoliina eli yläkaupunkina toimi kukkula, jonka korkeus on 131 metriä merenpinnasta laskettuna. Kaupungin ympäristö oli hedelmällistä, ja se sai vettä paitsi Aksioksesta myös lähteistä nykyisessä Janova Cesmassa.
Historia.
Isarina nykyisin tunnetulla paikalla on ollut asutusta viimeistään rautakaudelta lähtien. Antiikin aikana sen asuttivat etelästä tulleet helleenit. Kaupunki oli osa Makedonian valtakuntaa Filippos II:n ajasta lähtien.
Ensimmäinen maininta Eidomenestä historiassa on Thukydideellä. Hän kertoo, että Sitalkes ylitti vuonna 429 eaa. matkallaan Traakiasta Makedoniaan Kerkine (nyk. Belasitsa, Kerkíni) -vuoren, jättäen paionit oikealle puolelleen sekä sintit ja maidit vasemmalleen, ja laskeutui Aksioksen varrelle Eidomenessä. Eidomenen mainitsevat myös muun muassa Strabon ja Plinius vanhempi. Viimeinen, joka mainitsee kaupungin, on Hierokles.
Isarista löydettiin muinaisjäänteitä ensimmäisen kerran ensimmäisen maailmansodan aikana. Paikalla suoritettiin ensimmäisiä arkeologisia kaivauksia vuonna 1961. Laajemmat kaivaukset alkoivat vuonna 1977 ja ovat jatkuneet 2000-luvun puolellakin.
Rakennukset ja löydökset.
Nykyisestä Isarista on löydetty muun muassa muurien jäänteitä ja temppeli sekä paljon muita kaupungin jäänteitä, kuten asuintaloja ja hautoja. Esinelöytöihin lukeutuu muun muassa keramiikkaa, reliefikoristeltuja hautakiviä ja muita reliefejä, terrakotasta tehtyjä figuriineja eli pienoispatsaita, metalliesineitä sekä koruja.
Europos (Almopia)

Europos (, ) oli antiikin aikainen kaupunki Makedoniassa nykyisen Kreikan alueella. Klaudios Ptolemaioksen mukaan se sijaitsi Almopiassa. Se sijoitetaan nykyisen Almopían kunnan alueelle lähelle nykyistä Chrysín kylää.
Almopian Europosta ei tule sekoittaa toiseen, tunnetumpaan Europoksen kaupunkiin Bottiaiassa eli Emathiassa. Sekä Klaudios Ptolemaios että Plinius vanhempi vahvistavat, että Bottiaian Europos oli eri kaupunki kuin Almopian Europos.
Almopian Europos vaikuttaa Hierokleen perusteella olleen tunnettu myöhempinä aikoina vain nimellä "Almopia", mikä viittaa siihen, että se oli muinaisen Almopian alueen keskus.
Europos (Bottiaia)

Europos (, ) eli Oropos () oli antiikin aikainen kaupunki ja kaupunkivaltio ("polis") Makedoniassa nykyisen Kreikan alueella. Se sijaitsi nykyisen Paionían kunnan alueella heti nykyisen Evropóksen kylän eteläpuolella.
Maantiede.
Europoksen kaupunki sijaitsi Bottiaiassa, joka tunnettiin roomalaisella kaudella Emathiana, Eidomenen sekä Kyrrhoksen ja Pellan tasankojen välissä. Se oli rakennettu Aksios (nyk. Axiós) -joen länsipuolelle. Europoksen poliksen hallussa olleen alueen kokoa ei tunneta. Se rajautui lounaassa Pellan alueeseen, kaakossa Ikhnain alueeseen ja pohjoisessa Gortynian alueeseen.
Bottiaian Europosta ei tule sekoittaa toiseen Europoksen kaupunkiin Almopiassa. Sekä Klaudios Ptolemaios että Plinius vanhempi vahvistavat, että Bottiaian Europos oli eri kaupunki kuin Almopian Europos.
Historia.
Europoksen kaupunki oli olemassa arkaaiselta kaudelta myöhäisantiikkiin. Se vaikuttaa olleen merkittävä kauppapaikka Aksioksen laakson alueella. 400- ja 300-luvuilla eaa. Europos vaikuttaa löytöjen perusteella olleen Bottiaian kehittynein ja parhaiten linnoitettu kaupunki. Antiikin lähteistä kaupungin historiasta ei tiedetä muuta kuin Thukydideen maininta siitä, että Sitalkes ja traakialaiset piirittivät sitä vuonna 429 eaa., mutta eivät onnistuneet valtaamaan kaupunkia. Kaupungin kansalaisesta käytettiin etnonyymejä "Eurōpaios" () ja "Eurōpios" ().
Nykyinen Evropóksen kylä on nimetty antiikin aikaisen kaupungin mukaan, samoin kuin Paionían kunnan Evropóksen kunnallisyksikkö, entinen itsenäinen kunta.
Rakennukset ja löydökset.
Europoksen paikalta on tunnistettu muun muassa akropolis sekä nekropolis eli hauta-alue. Thukydideen kuvauksen perusteella Europos tai ainakin sen akropolis on ollut suojattu muurein viimeistään vuonna 429 eaa. Kaupungissa tiedetään erään piirtokirjoituksen perusteella olleen ainakin Artemis Elafebolokselle omistettu kultti ja näin oletettavasti myös pyhäkkö. Toinen, roomalaisaikainen piirtokirjoitus mainitsee akveduktin.
Esinelöytöjä on tehty erityisesti nekropoliilta. Niihin lukeutuu muun muassa keramiikkaa, figuriineja eli pienoispatsaita, aseita, työkaluja, koruja ja rahoja. Merkittävin yksittäinen löytö on myöhäiselle arkaaiselle kaudelle 500-luvun eaa. lopulle ajoittuva kuros-patsas, joka on tehty kykladisesta marmorista. Kuros ja muut esinelöydöt ovat Kilkíksen arkeologisessa museossa.
Europos

Europos (, ) voi viitata seuraaviin antiikin aikaisiin kaupunkeihin:
Gortynia (Makedonia)

Gortynia (, myös , , ) oli antiikin aikainen kaupunki Makedoniassa nykyisen Pohjois-Makedonian alueella. Se sijoitetaan lähelle nykyistä Gevgelijan kaupunkia, joka sijaitsee Pohjois-Makedonian eteläosassa lähellä Kreikan rajaa.
Thukydides mainitsee Gortynian paikaksi, jonka kautta Sitalkeen joukot kulkivat marssiessaan Eidomenen sekä Kyrrhoksen ja Pellan tasankojen välillä. Näin sen voidaan päätellä sijainneen Aksios (nyk. Vardar) -joen ylemmässä laaksossa. Kaupungin kansalaisesta käytettiin etnonyymiä "Gordyniatēs" ().
Nykyisen Gevgelijan läheltä on löydetty muurein ympäröidyn asutuksen jäänteet, jonka tärkeimmät rakennusvaiheet ovat 500–400-luvut eaa. ja 400–300-luvut eaa. Viimeksi mainittuun vaiheeseen lukeutuvat jonkun julkisen monumentaalirakennuksen rauniot.
Sverker Olofsson

Sverker Olofsson (s. 14. huhtikuuta 1947) on ruotsalainen toimittaja, joka tuli tunnetuksi SVT:n "Plus"-kuluttajaohjelman juontajana vuosina 1987–2010. Hän on kotoisin Vännäsbystä.
Myös Olofssonin tytär Linda Olofsson on televisiojuontaja.
Horma

Horma () oli antiikin aikainen kaupunki Makedoniassa nykyisen Kreikan alueella. Klaudios Ptolemaioksen mukaan se sijaitsi Almopiassa, mutta sen tarkempaa sijaintipaikkaa ei tiedetä.
Ikhnai

Ikhnai (, ) eli Akhnai (, ) oli antiikin aikainen kaupunki ja kaupunkivaltio ("polis") Makedoniassa nykyisen Kreikan alueella. Se sijaitsi nykyisen Chalkidónan kunnan alueella lähellä nykyistä Koufálian kaupunkia.
Maantiede.
Ikhnain kaupunki sijaitsi Bottiaiassa, joka tunnettiin roomalaisella kaudella Emathiana, länteen Aksios (nyk. Axiós) -joesta. Herodotos sanoo sen sijainneen Pellan tavoin Bottiaian kapealla rannikkokaistaleella. Ikhnain kaupunkivaltion hallussa olleen alueen kokoa ei tunneta. Se rajautui lounaassa Pellan alueeseen, etelässä Allanten alueeseen ja luoteessa Tyrissan alueeseen. Idässä Aksioksen toisella puolella sijaitsi Herakleia.
Historia.
Ikhnain kaupunki oli olemassa arkaaiselta roomalaiselle kaudelle. Kaupungin arvellaan nimistön perusteella olleen alun perin paionialainen asutus, johon tuli jo arkaaisella kaudella kreikkalaisia siirtokuntalaisia etelämpää. Ikhnai löi omaa hopearahaa 400-luvulla eaa. ennen makedonialaisvalloitusta. Kaupungin kansalaisesta käytettiin etnonyymiä "Ikhnaios" ().
Makedonialaisella kaudella väestöön tuli makedonialaisia. Ikhnailaiset osallistuivat muiden makedonialaisten ohella Amfipoliin perustamiseen. Ikhnaista ei ole säilynyt rakennusjäänteitä sen paikalla harjoitetun maanviljelyn vuoksi.
Fågelvikshöjden och Brunn

Fågelvikshöjden och Brunn on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 4 223 asukasta vuoden 2023 lopussa.
Stavsnäs

Stavsnäs on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 1 898 asukasta vuoden 2023 lopussa.
Kopparmora

Kopparmora on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 2 366 asukasta vuoden 2023 lopussa.
Lugnet och Skälsmara

Lugnet och Skälsmara on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 743 asukasta vuoden 2023 lopussa.
Strömma (Värmdö)

Strömma on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 2 737 asukasta vuoden 2023 lopussa.
Långvik och Björnömalmen

Långvik och Björnömalmen on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 1 226 asukasta vuoden 2023 lopussa.
Louisianan kansalliskaarti

Louisianan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Louisianan kuvernööri, ellei Yhdysvaltain presidentti ole sitä erikseen ottanut komentoonsa. Kuvernööri komentaa kansalliskaartia kenraaliadjutantin kautta.
Yhdysvaltain sisällissodan jälkeen kansalliskaartia johtivat muun muassa kenraaliadjutantit James Longstreet (1870–1872) ja P. G. T. Beauregard (1878–1888). Kansalliskaarti on toiminut Mississippijoen tulvien vuoksi kriisinhallintatehtävissä ainakin vuosina 1890, 1922 ja 1927. Vuonna 1928 kuvernööri Huey Long nimitti kenraaliadjutantiksi Raymond H. Flemingin, jonka johdolla kansalliskaartin olemassa olevia tiloja korjattiin ja uusia pystytettiin. Fleming toimi kenraaliadjutanttina vuodet 1928–1948, 1952–1956 ja 1960–1964.
Louisianan ilmakansalliskaarti perustettiin vuonna 1941.
Ängsvik

Ängsvik on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 425 asukasta vuoden 2023 lopussa.
Norra Lagnö

Norra Lagnö on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 340 asukasta vuoden 2023 lopussa.
Betsede

Betsede on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 346 asukasta vuoden 2023 lopussa.
Grönskan, Vedhamn och Baldersnäs

Grönskan, Vedhamn och Baldersnäs on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 289 asukasta vuoden 2023 lopussa.
Koviksudde och Skeviksstrand

Koviksudde och Skeviksstrand on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 382 asukasta vuoden 2023 lopussa.
Missisippin kansalliskaarti

Mississippin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Mississippin kuvernööri, ellei Yhdysvaltain presidentti ole sitä erikseen ottanut komentoonsa.
Norra Ingaröstrand och Skälsmara

Norra Ingaröstrand och Skälsmara on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 692 asukasta vuoden 2023 lopussa.
Norra Vindö

Norra Vindö on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 246 asukasta vuoden 2023 lopussa.
Södra Vindö

Södra Vindö on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 383 asukasta vuoden 2023 lopussa.
Älvsala

Älvsala on taajama Värmdön kunnassa Tukholman läänissä Uplannin historiallisessa maakunnassa Ruotsissa. Taajamassa oli 534 asukasta vuoden 2023 lopussa.
Kentuckyn kansalliskaarti

Kentuckyn kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Kentuckyn kuvernööri, ellei Yhdysvaltain presidentti ole sitä erikseen ottanut komentoonsa.
Illinoisin kansalliskaarti

Illinoisin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Illinoisin kuvernööri, ellei Yhdysvaltain presidentti ole sitä erikseen ottanut komentoonsa.
Fant

Fant on norjalainen Tancred Ibsenin ohjaama elokuva vuodelta 1937. Se perustuu Gabriel Scottin samannimiseen romaaniin.
Juoni.
Orvoksi jäänyt nuori nainen Josefa (Sonja Wigert) karkaa setänsä (Einar Tveito) luota ja lähtee Fændrik-nimisen kiertolaisen (Alfred Maurstad) matkaan tämän veneellä. Hurmaavalta vaikuttava Fændrik osoittautuu kuitenkin väkivaltaiseksi ja välinpitämättömäksi. Samaan aikaan Josefan poikaystävä Oscar (Oscar Egede-Nissen) ja Fændrikin sisko Mathilde (Guri Stormoen) etsivät yhdessä Josefaa ja Fændrikiä tietämättä, että nämäkin ovat yhdessä. Siispä kun Mathilde löytää veljensä, Oscar jatkaa matkaa yksinään. Mathilden ja Fændrikin välille syntyy tappelu, ja Mathilde haavoittuu puukoniskusta. Myöhemmin Oscar löytää Fændrikin ja Josefan. Fændrik ampuu Oscaria ja varastaa tämän moottoriveneen. Kovassa aallokossa hän kuitenkin putoaa sen kyydistä ja hukkuu. Elokuvan lopussa Josefa on toipuvan Oscarin sängyn vieressä ja he ovat uudelleen rakastuneet toisiinsa.
Länsi-Virginian kansalliskaarti

Länsi-Virginian kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Länsi-Virginian kuvernööri, ellei Yhdysvaltain presidentti ole sitä erikseen ottanut komentoonsa.
Pohjois-Carolinan kansalliskaarti

Pohjois-Carolinan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Pohjois-Carolinan kuvernööri,ellei Yhdysvaltain presidentti ole sitä erikseen ottanut komentoonsa.
Pohjois-Dakotan kansalliskaarti

Pohjois-Dakotan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Pohjois-Dakotan kuvernööri, ellei Yhdysvaltain presidentti ole sitä erikseen ottanut komentoonsa.
Coloradon kansalliskaarti

Coloradon kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Coloradon kuvernööri, ellei Yhdysvaltain presidentti ole sitä erikseen ottanut komentoonsa.
Michiganin kansalliskaarti

Michiganin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Michiganin kuvernööri, ellei Yhdysvaltain presidentti ole sitä erikseen ottanut komentoonsa.
Iowan kansalliskaarti

Iowan Kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Iowan kuvernööri, ellei Yhdysvaltain presidentti ole sitä erikseen ottanut komentoonsa.
Connecticutin kansalliskaarti

Connecticutin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Connecticutin kuvernööri, ellei Yhdysvaltain presidentti ole sitä erikseen ottanut komentoonsa. Yhdessä Connecticutin ilmakansalliskaartin kanssa Connecticutin kansalliskaarti muodostaa Connecticutin puolustusvoimat ().
Nebraskan kansalliskaarti

Nebraskan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Nebraskan kuvernööri ellei Yhdysvaltain presidentti ole sitä erikseen ottanut komentoonsa.
Indianan kansalliskaarti

Indianan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Indianan kuvernööri ellei Yhdysvaltain presidentti ole sitä erikseen ottanut komentoonsa.
Massachusettsin kansalliskaarti

Massachusettsin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Massachusettsin kuvernööri ellei Yhdysvaltain presidentti ole sitä erikseen ottanut komentoonsa.
Mainen kansalliskaarti

Mainen kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Mainen kuvernööri ellei Yhdysvaltain presidentti ole sitä erikseen ottanut komentoonsa .
Missourin kansalliskaarti

Missourin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Missourin kuvernööri ellei Yhdysvaltain presidentti ole sitä erikseen ottanut komentoonsa.
Ohion kansalliskaarti

Ohion kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Ohion kuvernööri ellei Yhdysvaltain presidentti ole sitä erikseen ottanut komentoonsa.
Tenneseen kansalliskaarti

Tenneseen kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Tenneseen kuvernööri ellei Yhdysvaltain presidentti ole sitä erikseen ottanut komentoonsa.
Jan Stenbeck

Jan Stenbeck (s. 14. marraskuuta 1942 – 19. elokuuta 2002) oli ruotsalainen liikemies. Hänet tunnettiin erityisesti ruotsalaisen perheyhtiö Kinnevikin johtajana ja tietoliikenne- sekä media-alan vaikuttajana.
Liiketoimintansa lisäksi Stenbeck herätti huomiota erikoisella persoonallisuudellaan. Häntä on kuvailtu muun muassa omaa polkuaan kulkeneeksi suorapuheiseksi miljardööriksi sekä "Ruotsin kauhukakaraksi", joka järjesti usein villejä juhlia omistamassaan tukholmalaisbaarissa.
Elämä.
Stenbeckin isä oli liikemies Hugo Stenbeck ja hän oli perheensä nuorin lapsi. Stenbeck opiskeli lakia Uppsalan yliopistossa, valmistui myöhemmin Harvardista ekonomiksi ja työskenteli Morgan Stanley -investointipankissa. Hugo Stenbeckin kuoltua 1970-luvun lopulla perheen sisällä käytiin valtakamppailu Kinnevikin johdosta, joka päättyi Jan Stenbeckin voittoon.
Aikaisemmin metsä- ja terästeollisuuteen keskittynyt Kinnevik laajeni Jan Stenbeckin johdolla nopeasti tietoliikenne- ja mediabisnekseen. Stenbeckin johtamien yhtiöiden vaikutuspiiriin kuuluivat vuosituhannen vaihteessa muun muassa teleyhtiöt Tele2 ja Millicom sekä mediakonsernit Modern Times Group ja Metro International.
Bloomberg Businessweek arvioi vuonna 2001 Stenbeckin omaisuuden arvoksi noin 800 miljoonaa dollaria. Tämä teki Stenbeckistä yhden Ruotsin rikkaimmista henkilöistä.
Stenbeck kuoli sydänkohtaukseen Pariisissa elokuussa 2002.
Arizonan kansalliskaarti

Arizonan kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Arizonan kuvernööri ellei Yhdysvaltain presidentti ole sitä erikseen ottanut komentoonsa.
Liejuryömijät

Liejuryömijät (Oxudercidae) on tokkokalojen lahkoon (Gobiiformes) kuuluva kalaheimo.
Lijuryömijöiden heimo koostuu neljästä alaheimosta, joissa on noin 86 sukua ja 600 lajia. Heio on laajalle levinnyt lauhkeilla ja trooppisilla alueilla, ja lajeihin kuuluu sekä merissä että makeassa vedessä viihtyviä. Tyypillisesti ne elävät rannikon läheisyydessä hiekka- ja hietapohjilla ja sietävät vaihtelevaa suolapitoisuutta. Jotkin lajit nousevat kokonaan vedestä ja voivat liikkua rantaa pitkin.
Kansasin kansalliskaarti

Kansasin kansalliskaarti () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Kansasin kuvernööri ellei Yhdysvaltain presidentti ole sitä erikseen ottanut komentoonsa.
Kansasin kansalliskaari koostuu maa- ja ilmakansalliskaarteista. Maakansalliskaarti osallistuu esimerkiksi hätätilanteisiin, taistelutehtäviin, huumeidenvastaisiin operaatioihin ja jälleenrakennukseen. Ilmakansalliskaartissa palvelee noin 2 300 henkilöä. Ilmakansalliskaartin päämaja sijaitsee Forbes Fieldissä, Topekassa. Ilmakansalliskaartilla on kaksi pääyksikköä: 184. lennosto Wichitassa ja 190. ilmatankkauslennosto Topekassa. Lisäksi 184. lennoston alaisuudessa toimii Smoky Hillin harjoitusalue Salinassa. Ilmakansalliskaarti johtaa resursseja osavaltion hätätilanteissa, tulkitsee USA:n ilmavoimien ja ilmakaartin ohjeita sekä tarjoaa arvioita ja ratkaisuehdotuksia.
Maison ja Atelier Horta

Maison ja Atelier Horta on belgialaisen arkkitehdin Victor Hortan vuonna 1898 suunnittelema rakennus Brysselissä, joka toimi hänen kotinaan ja arkkitehtitoimistonaan.
Horta hankki vuonna 1898 kaksi tonttia, joille hän rakensi kotinsa ja ateljeensa. Kokonaisuus valmistui vuonna 1901, Art Nouveaun loiston aikana. Jo vuonna 1919, kun tyylisuunta alkoi menettää suosiotaan, Horta luopui rakennuksista ja muutti arvostetummalle Avenue Louisen alueelle. Rakennus jäi unohduksiin, kunnes Saint-Gillesin kunta osti sen vuonna 1961. Ensimmäisen restauroinnin jälkeen museo avattiin vuonna 1969. Ateljee, joka oli välillä muutettu asuintaloksi, yhdistettiin takaisin kotitaloon vuonna 1971. Vuosina 1989–2014 toteutettiin laaja toinen restaurointi Françoise Aubryn ja Barbara Van der Ween johdolla, jolloin rakennus palautettiin alkuperäiseen loistoonsa ja mukautettiin museokäyttöön. Vuonna 2016 museo laajeni naapuritaloon, Jules Brunfaut’n vuonna 1900 suunnittelemaan rakennukseen. Tämä paransi yleisöpalveluja ja mahdollisti näyttelytoiminnan laajentamisen.
Rakennus on yksi varhaisimmista ja tunnetuimmista art nouveau -tyylin arkkitehtuuriesimerkeistä, ja siinä korostuvat kaarevat muodot, koristeellinen rauta- ja lasityö sekä tarkkaan viimeistelty puusepäntyö. Nykyään rakennus toimii Horta-museona, ja se on säilytetty mahdollisimman alkuperäisessä asussaan. Museossa esitellään sekä Hortan arkkitehtuuria että aikakauden sisustustyyliä ja keräilyesineitä. Talo on suunniteltu poikkeamaan tavanomaisesta kaupunkitalomallista muun muassa avoimemman tilaratkaisun ja eri kerrosten välisen yhteyden kautta.
Maison ja Atelier Horta on osa belgialaista arkkitehtuuriperintöä ja edustaa aikansa ylemmän keskiluokan asumis- ja työympäristöä. Se on myös osa laajempaa keskustelua art nouveaun roolista arkkitehtuurin historiassa ja sen suhteesta modernismiin.